Managerul Spitalului Județean de Urgență Deva a fost suspendat din funcție în această dimineață. Prefectul județului Hunedoara spune că Daniela Roșca, managerul unității medicale, nu i-a răspuns niciodată la telefon, Vasilică Potecă fiind șeful Comitetului Județean pentru Situații de Urgență Hunedoara. În prezent, la SJU Deva sunt 18 persoane infectate cu noul coronavirus, 13 pacienți și cinci medici.

Prefectul acuză faptul că managerul spitalului nu i-a răspuns la telefon, atunci când acesta dorea să afle informații despre starea de sănătate a pacienților și a medicilor, dar și situația din spital.

În replică, Daniela Roșca a declarat pentru Digi24, că prefectul a sunat de pe un alt număr de telefon, nu de pe cel pe care îl avea memorat în telefonul mobil și de aceea nu a răspuns.

În prezent, la spitalul din Deva există 18 cazuri de persoane infectate cu coronavirus.

De asemenea, trei secții sunt cu probleme la SJU Deva, respectiv ATI, Interne și Oncologia, acolo unde și personalul medical a fost afectat de temutul virus.

SJU Deva a fost sancționat cu 10.000 de lei de DSP Hunedoara, pentru că personalul medical nu ar fi purtat corespunzător echipamentele de protecție.

Citiți și: